Cel mai scump iPhone din lume. Costă cât o maşină de lux.
Caviar a placat cu aur de 18 karate și diamante un iPhone 12 Pro. Prețul telefonului pleacă de la 122.000 de dolari. Doar şapte unități pentru acest model vor fi create.
Cum ar fi să te urci într-o mașină de lux având în buzunar un telefon mai scump decât acea mașină? Compania care crează device-uri pentru cei obișnuiți cu opulența a venit cu o nouă nebunie.O versiune de iPhone 12 Pro care pleacă de la un preț de 122.000 de dolari şi poate să ajungă până la 150.000.De ce are un preț atât de mare? Pentru că este acoperit cu aur de 18 karate și diamante foarte subțiri tăiate cu laserul."Este atât de greu! Doamne! Este ca și cum ar fi un lingou de aur. Probabil are greutatea a 1,5 telefoane, poate chiar două. În regulă. Asta probabil explică prețul", a fost reacţia unui YouTuber care a testat telefonul.